Acer toetsenbord Wireless WUG0570 RF2.4 Standard 104KS With eKey Black US International (KB.RF403.006) - Centralpoint.be
Acer toetsenbord: Wireless WUG0570 RF2.4 Standard 104KS With eKey Black US International - Zwart, Zilver, QWERTY
Acer toetsenbord: Wireless WUG0570 RF2.4 Standard 104KS With eKey Black US International - Zwart, Zilver, QWERTY kenmerken
Acer KB.RF403.006. Aansluiting: RF Draadloos, Toetsenbordindeling: QWERTY, Taal toetsenbord: Engels. Kleur van het product: Zwart, Zilver
Acer KB.RF403.006, RF Draadloos, QWERTY, Engels, PC/server, Standaard, Recht
Acer toetsenbord: Wireless WUG0570 RF2.4 Standard 104KS With eKey Black US International - Zwart, Zilver, QWERTY specificaties Kommer oor nuwe regulasies oor vlugtelinge | Netwerk24
Deur Llewellyn Prince 10 Januarie 2020 15:13
Nuwe regulasies sal verseker dat net opregte asielsoekers en vlugtelinge Suid-Afrika voortaan sal binnekom én die immigrasiestelsel teen misbruik beskerm, meen die parlement.
Adv. Bongani Bongo, voorsitter van die portefeuljekomitee oor binnelandse sake, het dít gesê toe hy die nuwe regulasies namens dié komitee Donderdagaand in ’n verklaring verwelkom het.
Die Wysigingswet op Vlugtelinge, met die nuwe regulasies, is onlangs in die Staatskoerant gepubliseer en het op 1 Januarie in werking getree.
Die Scalabrini-sentrum in Kaapstad meen egter dit sal nie die integriteit van die stelsel versterk óf huidige probleme daarmee oplos nie. Die sentrum – wat hom beywer vir die regte van immigrante en vlugtelinge – het ook reeds dringend aan dr. Aaron Motsoaledi, minister van binnelandse sake, geskryf oor ’n spesifieke bepaling in die regulasies wat “ernstige gevolge kan hê”.
Bongo meen egter die doel daarvan is om die land se immigrasiestelsel te versterk én dit word nie vir “afstootlike” redes gemanipuleer nie.
Adv. Bongani BongoFoto: Daily Sun
Die komitee het ’n beroep op die departement van binnelandse sake gedoen om sy werknemers behoorlik oor die nuwe regulasies op te lei sodat dit ten volle geïmplementeer kan word.
Bongo het ook doemprofete gekritiseer wat die nuwe regulasies kritiseer, maar nie ander en lewensvatbare keuses verskaf nie.
Hy meen die nuwe regulasies het drie doelwitte, naamlik om die “soewereiniteit en veiligheid van die gasheerland te verseker, die regte van vlugtelinge en asielsoekers te beskerm en om internasionale verpligtinge waarvan Suid-Afrika ’n ondertekenaar is, te ondersteun”.
Die komitee glo ook baie sterk dat dit korrupsie en bedrog sal afskrik.
“Die voorgeskrewe vereistes sal die aansoekproses om die land binne te kom versterk, veral die vereiste dat die aansoekers geldige transito-visums vir asiel van die land waardeur hulle gereis het by die Suid-Afrikaanse grenspos waar hulle inkom, moet voorlê. Aansoekers sal ook geldige identifikasie en biometriese data moet verskaf,” het Bongo gesê.
Intussen het Sally Gandar, hoof van voorspraak by die Scalabrini-sentrum, Vrydag gesê die sentrum verskil sterk van Bongo oor sy kritiek en interpretasie van die regulasies.
“Die verhoogde beperkinge, breër lys van gronde vir die beëindiging van vlugtelingstatus en onttrekking óf uitsluiting van asiel is waarskynlik ook ultra vires en strek buite die bestek van internasionale wetgewing oor vlugtelinge, terwyl dit ook Suid-Afrika se Grondwet en menseregte van vlugtelinge ondermyn.”
Sy het bygevoeg dat die departement van binnelandse sake ook geen van die kommer en praktiese voorstelle van verskeie burgerlike organisasies in die nuwe regulasies in ag geneem het nie.
“Ons glo dat die portefeuljekomitee in sy toesighoudende rol ewe besorg moet wees oor die wyse waarop hierdie regulasies swakhede in die asielstelsel kan vererger en gevolglik die koste van die departement, wat waarskynlike regskoste sal insluit, kan verhoog.
“Verder as om die asielstelsel ’n veiliger stelsel te maak, verwyder die wysigings ook aanspreeklikheidsmeganismes met betrekking tot departementele amptenare soos die 180-dae-periode vir die verwerking van asielaansoeke en hul ander pligte, terwyl dit geleenthede vir korrupsie kan verhoog en opregte asielsoekers in ’n ongedokumenteerde staat kan dwing,” het Gandar bygevoeg.
Meer oor: Bongani Bongo | Vlugtelinge | Asielsoekers